b'\n_START_ARTICLE_\nAivaras Kareiva\n_START_SECTION_\nI\xc5\xa1silavinimas\n_START_PARAGRAPH_\n1978 m. baig\xc4\x97 Alytaus 5-\xc4\x85j\xc4\x85 vidurin\xc4\x99 mokykl\xc4\x85. 1983 m. baig\xc4\x97 Vilniaus universiteto Chemijos fakultet\xc4\x85 (suteikta chemiko, d\xc4\x97stytojo kvalifikacija), 1989 m. suteiktas chemijos daktaro laipsnis. 1998 m. suteiktas habilituoto daktaro laipsnis fizini\xc5\xb3 moksl\xc5\xb3 srityje, 1998 m. Vilniaus universiteto taryba suteik\xc4\x97 docento vard\xc4\x85._NEWLINE_2000 m. Vilniaus universiteto taryba Aivarui Kareivai suteik\xc4\x97 profesoriaus vard\xc4\x85.\n_START_SECTION_\nSta\xc5\xbeuot\xc4\x97s\n_START_PARAGRAPH_\nAivaras Kareiva 1992\xe2\x80\x931993 m. 4 m\xc4\x97n. sta\xc5\xbeavosi Maskvos chemin\xc4\x97s technologijos institute, 1993\xe2\x80\x931994 m. (6 m\xc4\x97n.) Helsinkio technologijos universitete, 1994\xe2\x80\x931995 m. (8 m\xc4\x97n.) ir 1997 m. (3 m\xc4\x97n.) Stokholmo universitete, 1995 m. (4 m\xc4\x97n.) Harvardo ir Rice universitetuose (JAV), 1997\xe2\x80\x931998 m. (8 m\xc4\x97n.) Limburgo universitetiniame centre, 1998\xe2\x80\x931999 m. (6 m\xc4\x97n.) Saarlando universitete, taip pat 2002\xe2\x80\x932005 m. Tiubingeno universitete, Saarbriukeno nauj\xc5\xb3 med\xc5\xbeiag\xc5\xb3 institute Vokietijoje ir Masaryk\xe2\x80\x98o Brno universitete \xc4\x8cekijoje.\n_START_SECTION_\nMokslin\xc4\x97s grup\xc4\x97s\n_START_PARAGRAPH_\nAivaras Kareiva vadovauja Chemijos fakulteto zoli\xc5\xb3 \xe2\x80\x93 geli\xc5\xb3 chemijos mokslinei grupei.\n_START_SECTION_\nAdministracin\xc4\x97 veikla, \xc4\xafvertinimai\n_START_PARAGRAPH_\nNuo 2002 m. Aivaras Kareiva yra Vilniaus universiteto Senato narys. 2003 ir 2007 m. profesoriui buvo suteikta Vilniaus Universiteto rektoriaus mokslo premija, 2004 m. \xe2\x80\x93 Lietuvos respublikin\xc4\x97 mokslo premija. 2007\xe2\x80\x932008 m. suteikta Lietuvos Respublikos auk\xc5\xa1\xc4\x8diausio laipsnio stipendija. 2007 m. A. Kareiva dalyvavo Vilniaus universiteto rektoriaus rinkimuose, ta\xc4\x8diau rugs\xc4\x97jo 4-\xc4\x85j\xc4\x85 i\xc5\xa1 rinkim\xc5\xb3 kovos pasitrauk\xc4\x97.\n_START_SECTION_\nMoksliniai darbai\n_START_PARAGRAPH_\nBendrame A. Kareivos mokslo darb\xc5\xb3 s\xc4\x85ra\xc5\xa1e 2007 metais buvo 265 moksliniai darbai \xe2\x80\x93 4 knygos, 142 straipsniai recenzuojamuose \xc5\xbeurnaluose, 115 konferencij\xc5\xb3 tezi\xc5\xb3, 4 patentai ir 39 kiti darbai. Paskutini\xc5\xb3 5 met\xc5\xb3 svarbiausi\xc5\xb3 mokslini\xc5\xb3 publikacij\xc5\xb3 s\xc4\x85ra\xc5\xa1as:'